שרון כהן (נולדה ב-2 בפברואר 1969) המוכרת בעיקר בשם הבמה דנה אינטרנשיונל, היא זמרת ושחקנית ישראלית. אינטרנשיונל היא זוכת אירוויזיון 1998 כשזכתה עם השיר "דיווה" והביא לזכייה השלישית של ישראל. אינטרנשיונל היא הזמרת הטרנסג'נדרית הראשונה שהשתתפה באירוויזיון והראשונה שזכתה בו. היא גם האישה הלהט"בית היחידה בישראל שזכתה בתואר זמרת השנה של רשת ג' (1995, 1998). בעקבות הזכייה פצחה בקריירה מוזיקלית בינלאומית מצליחה וסיפור חייה זכה לתהודה רבה בישראל וברחבי העולם.